तमिल (, उच्चारण: ) एक भाषा है जो मुख्यतः तमिऴ नाडु तथा श्रीलंका में बोली जाती है। तमिऴ नाडु तथा पुदुचेरी में यह राजभाषा है। यह श्रीलंका तथा सिंगापुर की कई राजभाषाओं में से एक है। 
    ,   तमिल भी मूल रूप से श्रीलंकाई मूरों द्वारा बोली जाती है। भारत के संविधान में २२ अनुसूचित भाषाओं में से एक, तमिल पहली थी जिसे भारत की शास्त्रीय भाषा के रूप में वर्गीकृत किया गया था।

परिचय
तमिऴ द्राविड़ भाषा परिवार की प्राचीनतम भाषा मानी जाती है। इसकी उत्पत्ति के सम्बन्ध में अभी तक यह निर्णय नहीं हो सका है कि किस समय इस भाषा का प्रारम्भ हुआ। विश्व के विद्वानों ने संस्कृत, ग्रीक, लैटिन आदि भाषाओं के समान तमिऴ को भी अति प्राचीन तथा सम्पन्न भाषा माना है। अन्य भाषाओं की अपेक्षा तमिऴ भाषा की विशेषता यह है कि यह अति प्राचीन भाषा होकर भी लगभग २५०० वर्षों से अविरत रूप से आज तक जीवन के सभी क्षेत्रों में व्यवहृत है। तमिऴ भाषा में उपलब्ध ग्रन्थों के आधार पर यह निर्विवाद निर्णय हो चुका है कि तमिऴ भाषा ईसा से कई सौ वर्ष पहले ही सुसंस्कृत और सुव्यवस्थित हो गई थी। 

मुख्य रूप से यह भारत के दक्षिणी राज्य तमिऴ नाडु, श्री लंका के तमिल बहुल उत्तरी भागों, सिंगापुर और मलेशिया के भारतीय मूल के तमिऴों द्वारा बोली जाती है। भारत, श्रीलंका और सिंगापुर में इसकी स्थिति एक आधिकारिक भाषा के रूप में है। इसके अतिरिक्त यह मलेशिया, मॉरिशस, वियतनाम, रियूनियन इत्यादि में भी पर्याप्त संख्या में बोली जाती है। लगभग ७ करोड़ लोग तमिऴ भाषा का प्रयोग मातृ-भाषा के रूप में करते हैं। यह भारत के तमिऴ नाड़ु राज्य की प्रशासनिक भाषा है और यह पहली ऐसी भाषा है जिसे २००४ में भारत सरकार द्वारा शास्त्रीय भाषा का दर्जा दिया गया। 

तमिऴ द्रविड़ भाषा परिवार और भारत की सबसे प्राचीन भाषाओं में गिनी जाती है। इस भाषा का इतिहास कम से कम ३००० वर्ष पुराना माना जाता है। प्राचीन तमिऴ से लेकर आधुनिक तमिऴ में उत्कृष्ट साहित्य की रचना हुयी है। तमिऴ साहित्य कम से कम पिछ्ले दो हज़ार वर्षों से अस्तित्व में है। जो सबसे आरंभिक शिलालेख पाए गए है वे तीसरी शताब्दी ईसापूर्व के आसपास के हैं। तमिऴ साहित्य का आरम्भिक काल, संघम साहित्य, ३०० ई॰पू॰   ३०० ईस्वीं का है। 

इस भाषा के नाम को "तमिल" या "तामिल" के रूप में हिन्दी भाषा-भाषी उच्चारण करते हैं। तमिऴ भाषा के साहित्य तथा निघण्टु में तमिऴ शब्द का प्रयोग 'मधुर' अर्थ में हुआ है। कुछ विद्वानों ने संस्कृत भाषा के द्राविड़ शब्द से तमिऴ शब्द की उत्पत्ति मानकर द्राविड़  द्रविड़  द्रमिड  द्रमिल  तमिऴ आदि रूप दिखाकर तमिऴ की उत्पत्ति सिद्ध की है, किन्तु तमिऴ के अधिकांश विद्वान इस विचार से सर्वथा असहमत हैं।

 गठन 
तमिऴ, हिन्दी तथा कुछ अन्य भारतीय भाषाओं के विपरीत लिंग-विभेद प्रमुख नहीं होता है। 

देवनागरी वर्णमाला के कई अक्षरों के लिये तमिल में एक ही वर्ण का प्रयोग होता है, यथा  

 देवनागरी  तमिल क, ख, ग, घ   च, छ, ज, झ   ट, ठ, ड, ढ   त, थ, द, ध   प, फ, ब, भ  

तमिऴ भाषा में कुछ और वर्ण होते हैं जिनका प्रयोग सामान्य हिन्दी में नहीं होता है। उदाहरणार्थ: -ळ, -ऴ, -ऱ, -ऩ।

 लेखन प्रणाली 

तमिऴ भाषा वट्ट एऴुत्तु लिपि में लिखी जाती है। अन्य भारतीय भाषाओं की तुलना में इसमें स्पष्टतः कम अक्षर हैं। देवनागरी लिपि की तुलना में (यह तुलना अधिकांश भारतीय भाषाओं पर लागू होती है) इसमें हृस्व ए (ऎ) तथा हृस्व ओ (ऒ) भी हैं। प्रत्येक वर्ग (कवर्ग, चवर्ग आदि) का केवल पहला और अंतिम अक्षर उपस्थित है, बीच के अक्षर नहीं हैं (अन्य द्रविड भाषाओं तेलुगु, कन्नड, मलयालम में ये अक्षर उपस्थित हैं)। र और ल के अधिक तीव्र रूप भी हैं। वहीं न का कोमलतर रूप भी है। श, ष एक ही अक्षर द्वारा निरूपित हैं। तमिऴ भाषा की एक विशिष्ट (प्रतिनिधि) ध्वनि  (देवनागरी समकक्ष  ऴ, नया जोडा गया) है, जो स्वयं तमिऴ शब्द में प्रयुक्त है ( ध्वनिशः  तमिऴ्)।

तमिऴ में वर्गों के बीच के अक्षरों की ध्वनियाँ भी प्रथम अक्षर से निरूपित की जाती हैं, परन्तु यह प्रतिचित्रण () कुछ नियमों के अधीन है।

तमिऴ संख्याएँ

तामिळ संख्याएँ और उनका उच्चार
 संख्या हिन्दी नाम  मूळ तमिळ प्रणाली वर्तमान तमिळ प्रणाली तमिल लिपि में नाम देवनागरी लिपि में नाम ०  शून्य0 पूज्यम्१ एक  ௧ ௧ ओन्-रू  २  दो  ௨ ௨ इरण्डू   ३  तीन  ௩ ௩ मुन्-रू  ४  चार  ௪ ௪ नांगु   ५  पाँच  ௫ ௫ अइन्दु  ६  छः  ௬ ௬ आरु  ७  सात  ௭ ௭ एऴु  ८  आठ  ௮ ௮ ऎट्टु ९  नौ  ௯ ௯ ओन्पदु १०दस௧0पत्तु २०बीस௨௨0इरूवदु३०तीस௩௩0मुप्पदु४०चालीस௪௪0नाऱप्पदु५०पचास௫௫0अम्बदु६०साठ௬௬0अरूबदु७०सत्तर௭௭0एलुबदु ८०  अस्सी  ௮ ௮0 एण्बदु ९०  नब्बे  ௯ ௯0 तोण्णूरू १००  सौ   ௧00 नूरू ५००  पाँच सौ ௫ ௫00ऐनूरू १,०००  एक हजार   ௧000आयिरम१०,०००दस हजार௧0000पत्तायिरम१,००,०००एक लाख௧00000 ओरू लक्षम१०,००,०००दस लाख௧000000 पत्तु लक्षम१,००,००,०००करोड़௧0000000 ओरू कोडि१०,००,००,०००दस करोड़௧00000000 पत्तु कोडि१,००,००,००,०००एक अरब ௧000000000निकऱपुदम

सन्दर्भ

 इन्हें भी देखें 
 तमिऴ लिपि
 संघम साहित्य
 तमिऴ साहित्य का इतिहास

 बाहरी कड़ियाँ 
 हिन्दी-तमिल सीखें (हिन्दीतमिल वाक्य-संग्रह)
 -  
  -  -  -   (गूगल पुस्तक; लेखक - आर रंगराजन)
 संस्कृत मूल के तमिल शब्द 
 तमिल-हिन्दी विकिपीडिया शब्दावली
 हिंदीतमिल शब्दकोश
 तमिल-हिन्दी शब्दकोश
 हिन्दी-हिन्दी-तमिल शब्दकोश 
 हिन्दी-तमिल सामान्य शब्दकोश तथा बोलचाल के सामान्य वाक्य (चेन्नै नगर राजभाषा कार्यान्यवन समिति)
 तमिल और हिन्दी के समान शब्द (भाग-1)
 तमिल एवं संस्कृत
      "" -           . 
     ?
 तमिल-हिन्दी-अंग्रेजी शब्दकोश

श्रेणी:विश्व की प्रमुख भाषाएं
श्रेणी:तमिल साहित्य
श्रेणी:द्रविड़ भाषाएँ
श्रेणी:भारत की भाषाएँ
श्रेणी:श्रीलंका की भाषाएँ
श्रेणी:तमिलनाडु की भाषाएँ
श्रेणी:मलेशिया की भाषाएँ
श्रेणी:भारत में शास्त्रीय भाषाएँ